பெருவெள்ளத்துக்குப் பிறகு நிலத்தடிநீரின் அளவு பெருமளவு உயர்ந்திருந்தாலும், நிலத்தடிநீரின் பயன்படும்தன்மை பெருமளவில் மோசமடைந்திருந்தது. தீவிர பாதிப்பை ஏற்படுத்தக்கூடிய நுண்கிருமிகளிலும் தாது, உலோகக் கலப்பும் உடல்நலத்தைப் பாதிக்கும் அபாயம் நிலவுகிறது. 2015-ம் ஆண்டு சென்னை வெள்ளம் பல்வேறு கோணங்களில், சென்னை நீர் மேலாண்மை, கட்டுமான முறை, நீர்வழித்தட ஆக்கிரமிப்புகள் குறித்த விழிப்புஉணர்வைக் கொண்டுவந்தது. தமிழகம் முழுவதும் டெங்கு பரவிவரும் நிலையில், குடிநீர் மூலமாகவும் நோய்கள் பரவும் ஆபத்தை எதிர்கொண்டிருக்கிறோம். ஏற்கெனவே, அரசு தரப்பில் குளோரினேஷன் முறை மேற்கொள்ளப்பட்டுவந்தாலும், வீடுகளில் கிணறுகளின்மீது (Flood Proofing of Wells) நீர் புகாத முறையில் கட்டமைப்பை ஏற்படுத்துவது நீண்டகால பலனைத் தரும்.